AOT อ่วม! พิษ “โควิด” ฉุดผลงานไตรมาส 1 พลิกขาดทุน 3.4 พันลบ.
AOT อ่วม! พิษ “โควิด” ฉุดผลงานไตรมาส 1 พลิกขาดทุน 3.4 พันลบ.
10 ก.พ. 2564

ผู้สื่อข่าวรายงานว่า บริษัท ท่าอากาศยานไทย จำกัด (มหาชน) หรือ AOT รายงานผลการดำเนินงานงวดไตรมาส 1 ปี 2564 ดังนี้

โดยในไตรมาส 1/2564 ทอท.มีผลการดำเนินงานขาดทุนสุทธิ 3,441.98 ล้านบาท ลดลง 10,776.70 ล้านบาท หรือร้อยละ 146.93 จากงวดเดียวกันของปีก่อน ซึ่งมีกำไรสุทธิ 7,334.72 โดยมีรายได้รวมลดลง 14,376.63 ล้านบาท ค่าใช้จ่ายรวมลดลง 1,364.47 ล้านบาท และภาษีเงินได้ลดลง 2,783.00 ล้านบาท
สำหรับการขาดทุนสุทธิของ ทอท.งวดสามเดือนสิ้นสุดวันที่ 31 ธันวาคม 2563 จำนวน 3,441.98 ล้านบาท ลดลง 10,776.70 ล้านบาท หรือร้อยละ 146.93 เมื่อเทียบกับงวดเดียวกันของปีก่อน ซึ่งมีกำไรสุทธิ 7,334.72 ล้านบาท โดยมีรายได้จากการขายหรือการให้บริการลดลง 13,928.40 ล้านบาท หรือร้อยละ 86.49 จากการลดลงทั้งรายได้ เกี่ยวกับกิจการการบิน 8,115.65 ล้านบาท หรือร้อยละ 90.12 และรายได้ที่ไม่เกี่ยวกับกิจการการบิน 5,812.75 ล้านบาท หรือร้อยละ 81.88 เนื่องจากการลดลงของจำนวนเที่ยวบินและผู้โดยสาร
ด้านรายได้อื่นลดลง 448.23 ล้านบาท หรือร้อยละ 44.29 ค่าใช้จ่ายรวมลดลง 1,364.47 ล้านบาท หรือร้อยละ 17.60 ส่วนใหญ่เกิดจากการลดลงของ คำตอบแทนการใช้ประโยชน์ในที่ราชพัสดุ
ขณะที่ต้นทุนทางการเงินเพิ่มขึ้น 570.77 ล้านบาท เนื่องจากดอกเบี้ยจ่ายของหนี้สินตามสัญญาเช่าเพิ่มขึ้น สำหรับภาษีเงินได้ลดลง 2,783.00 ล้านบาท หรือร้อยละ 151.38 สอดคล้องกับผลการดำเนินงานที่ลดลง
 